b'\n_START_ARTICLE_\nCopa Am\xc3\xa9rica\n_START_SECTION_\nIstorija\n_START_PARAGRAPH_\n\xe2\x80\x9eCopa Am\xc3\xa9rica\xe2\x80\x9c yra seniausias i\xc5\xa1 iki \xc5\xa1iol rengiam\xc5\xb3 futbolo var\xc5\xbeyb\xc5\xb3. Pirm\xc4\x85 kart\xc4\x85 Piet\xc5\xb3 Amerikos \xc4\x8dempionatas (Campeonato Sudamericano de Selecciones) surengtas 1916 met\xc5\xb3 liep\xc4\x85, jo metu buvo \xc4\xafkurta ir CONMEBOL konfederacija. Dabartinis pavadinimas vartojamas nuo 1975 met\xc5\xb3. 1975\xe2\x80\x931983 metais var\xc5\xbeybos rengtos ne vienoje valstyb\xc4\x97je, bet \xc5\xbeaid\xc5\xbeiant po dvejas rungtynes (namuose ir sve\xc4\x8diuose)._NEWLINE_Nuo 1993 met\xc5\xb3 dalyvauti var\xc5\xbeybose kvie\xc4\x8diamos dvi ne Piet\xc5\xb3 Amerikos valstyb\xc4\x97s. Visus a\xc5\xa1tuonis kartus kviesta Meksika bei JAV, ta\xc4\x8diau JAV dalyvavo tik 1993, 1995 ir 2007 met\xc5\xb3 var\xc5\xbeybose; 4 kartus kviesta Kosta Rika (1997, 2001, 2004, 2015), 2 kartus Japonija (1999, 2019) po kart\xc4\x85\xc2\xa0\xe2\x80\x93 Hond\xc5\xabras (2001) ir Kataras (2019). Taip pat vien\xc4\x85 kart\xc4\x85 kviesta Kanados rinktin\xc4\x97 (2001), bet atsisak\xc4\x97 dalyvauti. 2015 m. dalyvavo Jamaikos rinktin\xc4\x97._NEWLINE_2016 m., CONMEBOL \xc5\xa1imtme\xc4\x8dio proga JAV surengtas Copa Am\xc3\xa9rica Centenario \xc4\x8dempionatas, kuriame var\xc5\xbe\xc4\x97si ne tik visos CONMEBOL nar\xc4\x97s, bet ir stipriausios CONCACAF rinktin\xc4\x97s.'